സംഘപരിവാറിനെ നിങ്ങള് തോല്പിച്ചു കളഞ്ഞല്ലോടാ, മക്കളേ. യൂത്ത് കോണ്ഗ്രസ് പ്രതിഷേധത്തിനെതിരെ എസ്. സുദീപ് നടന് ജോജു ജോര്ജിനെതിരായ യൂത്ത് കോണ്ഗ്രസിന്റെ പ്രതിഷേധത്തെ പരിഹസിച്ച് മുന് ജഡ്ജി എസ്. സുദീപ്. ജോജുവിന്റെ സ്റ്റാര് സിനിമയുടെ പ്രദര്ശനം മാറിയിട്ടും പോസ്റ്റര് മാറ്റിയില്ലെന്ന് ആരോപിച്ച് ഷേണായിസ് തിയേറ്ററിലേക്ക് യൂത്ത് കോണ്ഗ്രസ് പ്രകടനം നടത്തിയിരുന്നു.ഇതിനെതിരെയാണ് സുദീപിന്റെ പരിഹാസം. ഇന്നുവരെ ഞാന് കരുതിയിരുന്നത് ലോകത്തിലെ ഏറ്റവും വലിയ വിവരദോഷികള് സംഘപരിവാറാണെന്നാണ്. സിനിമ മാറിയിട്ടും സിനിമയുടെ പോസ്റ്റര് തിയേറ്ററില് പ്രദര്ശിപ്പിച്ചിരിക്കുന്നു എന്ന ഗുരുതര ആരോപണം ഉന്നയിച്ച് തിയേറ്ററിലേയ്ക്ക് ഒരു കൂട്ടര് പ്രകടനം നടത്തിയ വാര്ത്ത ഇന്നു വായിച്ചപ്പോള്, സംഘപരിവാറിലെ സകല വിവരദോഷികളുടെയും ചിത്രത്തിനു മുമ്ബില് മെഴുതിരി കത്തിച്ചുവെച്ച് ഞാന് പൊട്ടിക്കരഞ്ഞു പോയി, സുദീപ് പറഞ്ഞു. യൂത്ത് കോണ്ഗ്രസ് നേതാക്കളുടെ മുമ്ബില് സംഘപരിവാര് നിഷ്പ്രഭമായിപ്പോയിയെന്നും അദ്ദേഹം പരിഹസിച്ചു.ജോജു ജോര്ജിന്റെ ചിത്രത്തോടൊപ്പം റീത്ത് വെച്ചായിരുന്നു യൂത്ത് കോണ്ഗ്രസിന്റെ പ്രതിഷേധം. ചുണയുണ്ടെങ്കില് പോരിന് വാടാ, അന്ന് നിനക്കും പേപ്പട്ടിക്കും ഒരേ വിധിയാണെന്ന് ഓര്ത്തോളു. നിന്റെ നാളുകള് എണ്ണപ്പെട്ടു തുടങ്ങിയ പരാമര്ശങ്ങളാണ് ജോജുവിന് നേരെ യൂത്ത് കോണ്ഗ്രസ് നേതാക്കള് ഉയര്ത്തിയത്. കഴിഞ്ഞ തിങ്കളാഴ്ച കോണ്ഗ്രസിന്റെ വഴിതടയല് സമരത്തിനെതിരെ ജോജു ജോര്ജ് പരസ്യമായി പ്രതിഷേധിച്ചിരുന്നു. ഇതിന് പിന്നാലെ കോണ്ഗ്രസുകാര് ജോജുവിന്റെ കാറിന്റെ ചില്ല് അടിച്ചുപൊട്ടിച്ചിരുന്നു. ജോജുവിനൊപ്പം സംവിധായകന് ബി. ഉണ്ണികൃഷ്ണന് നേരെയും യൂത്ത് കോണ്ഗ്രസ് നേതാക്കള് മുദ്രാവാക്യം വിളിച്ചു. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.